07/09/2012 | Administración LocalMunicipal
Miño
Aprobacion definitiva da modificacion dos artigos 5 e 6 da Ordenanza fiscal número 22, reguladora da taxa do servizo de gardería para a súa adaptación ao Decreto 49/2012, do 19 de xaneiro

O Pleno do Concello de Miño, en sesión celebrada o día 16 de xuño de 2012, adoptou o acordo de aprobación inicial da modificación dos artigos 5.º e 6.º da ordenanza fiscal núm.22, reguladora da taxa do servizo de gardería para a súa adaptación ao decreto 49/2012, do 19 de xaneiro. Ao abeiro do establecido no artigo 49 da Lei 7/85, do 2 de abril, reguladora das bases de réxime local (LBRL), someteuse o expediente a información pública por un prazo de trinta días hábiles, mediante a publicación do correspondente anuncio no Boletín Oficial da Provincia n.º 137, do 19 de xullo de 2012, e máis no taboleiro de anuncios da Casa do Concello, para o seu exame e presentación de reclamacións e suxestións. Dado que no prazo de exposición ao público non se produciu ningunha reclamación, alegación ou suxestión, enténdese aprobado definitivamente, en aplicación do artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. En aplicación do que se establece no artigo 17.4 do Real Decreto lexislativo 2/2004, do 5 de marzo, publícanse os artigos modificados da devandita ordenanza aos efectos da súa entrada en vigor. De conformidade co que se dispón no artigo 19.1 do devandito Real decreto lexislativo 2/2004, contra os ditos acordos poderase interpoñer recurso contencioso-administrativo. O texto de modificación da ordenanza é o seguinte: ARTIGO 5. ESTIMACIÓN DAS RENDAS, TARIFAS, DESCONTOS E EXENCIÓNS. Este baremo adáptase ó publicado pola Consellería de Traballo e Benestar a través do Decreto 49/2012, do 19 de xaneiro, polo que se aproba o réxime de prezos das escolas infantis dependentes de dita Consellería (DOG número 17, do 25 de xaneiro de 2012), que rexerán mentres que non existan modificacións posteriores e que serán os seguintes: – IPREM (indicador público de renda de efectos multiples). – Prezo base/mes por asistencia (8 horas/día): 160 euros/mes. – O prezo mensual de cada hora en que se incremente o horario normal será de 20 euros/mes. – O prezo polo servicio de comedor: 70 euros mensuais. – O Decreto 49/2012 sinala unicamente os prezos por asistencia en horario completo, os ratios por horario reducido obtéñense con aplicación porcentuais. Establecese un servicio de horas soltas para os non usuarios do servicio, con bonos de 12 a 6 horas cun precio de 6 euros/hora. Os prezos non incluídos na orde tamén se revisarán anualmente. ARTIGO 6. BASE IMPOÑIBLE E COTA TRIBUTARIA.6.1 A base impoñible virá determinada polo indicador público de renda de efectos múltiples mensual. Para os efectos a renda mensual da unidade familiar computarase segundo as seguintes regras: a) Entenderase por unidade familiar a formada polos cónxuxes non seperados legalmente e: I. Os/as fillos/as menores, con excepción dos que, con consetimento dos/as pais/nais, vivan independentes destes/as. II. Os/as fillos/as mayores de idade incapacitados judicialmente suxeitos á patria potestade prorrogada ou rehabilitada. III. Os/as fillos/as mayores de dezaoito anos discapacitados cun grao de discapacidade superior ao 33 por cento. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal se pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas. O importe dos ingresos totais da unidade familiar será acreditado, mediante a presentación das copias certificadas pola Administración tributaria das declaracións do IRPF ou a certificación de ingresos das persoas que non presentasen as declaracións do IRPF. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental a unidade familiar a que se refire a letra a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o outro proxenitor ou proxenitora non contribúa económicamente ao seu sustento. d) A renda per cápita mensual será o resultado de dividir o importe anterior por doce.6.2. A cota tributaria calcularase coas seguintes tarifas máximas: – Contribucións mensuais por horas de uso, horas complementarias, matrícula anual e horas soltas. SERVIZO DE HORAS SOLTAS Bono de 12 horas: 72 € Bono de 6 horas: 36 € – Contribucións mensuais polos servizos complementarios de almorzo e merenda: 6.3. Benficios fiscais: a) Nenos pertencentes a familias numerosas, desconto dun 20 por cento. b) Nenos pertencentes a familias monoparentais, desconto dun 20 por cento. c) Cando asistan a este centro varios irmáns, desconto dun 20 por cento cada neno/a atendido/a. No caso de que estos irmáns nacesen nun parto múltiple, o desconto será dun 30 por cento por cada neno/a. Estos descontos serán acumulables en caso de concorrer estas circunstancias na mesma praza. Cando o neno/a atendido ingrese no centro con posterioridade ó día 15 do mes, a cota que corresponde pagar por dito mes terá un desconto dun 50 por cento. Miño, 30 de agosto de 2012. O alcalde P. D. 711/11 (Resolución Alcaldía: 20-06-2011) Oskia Mariusz Jozef Senande Harichi